# Como Nossos Pais

Como Nossos Pais és una pel·lícula dramàtica brasilera del 2017 dirigida i escrita per Laís Bodanzky. Protagonitzada per Maria Ribeiro i Paulo Vilhena, va tenir la seva primera projecció al Festival Internacional de Cinema de Berlín sota el nom de Just Like Our Parents l'11 de febrer de 2017, i es va estrenar als cinemes brasilers el 31 d'agost de 2017.

## Sinopsi

Rosa (Maria Ribeiro) viu una vida automàtica fregant la infelicitat, ja que res està dins del que esperava. És filla de Clarice (Clarisse Abujamra) i Homero (Jorge Mautner), intel·lectuals divorciats de la classe mitjana alta de São Paulo amb idees progressistes i que conviuen de bon grat. Més conservadora que ells, la Rosa viu en conflicte sobretot amb la seva mare, una relació ambigua coberta d'amargor. A casa tampoc les coses van bé, ja que el matrimoni amb l'antropòleg Dado (Paulo Vilhena) està a punt d'ensorrar-se per la manca de comunicació entre ells i l'arribada de les filles preadolescents Nara (Sophia Valverde) i Juliana (Annalara Prates) està marcada pel conflicte i una sensació de manca de compromís per afrontar la situació. Per si fos poc, la Rosa encara manté la casa amb una feina frustrant que l'ofega i li mata cada dia les ganes de convertir-se en dramaturga. Entre tots els conflictes familiars i professionals, s'ha d'enfrontar als dilemes d'una etapa peculiar de la seva vida, on tot sembla lluny de la falsa vida perfecta que ella idealitzava.

## Repartiment

* Maria Ribeiro com Rosa Fabri Vasconcellos
* Paulo Vilhena com Eduardo Vasconcellos (Dado)
* Clarisse Abujamra com Clarice Fabri
* Jorge Mautner com Homero Fabri
* Sophia Valverde com Nara Fabri Vasconcellos
* Annalara Prates com Juliana Fabri Vasconcellos
* Felipe Rocha com Pedro
* Gilda Nomacce com Didi
* Cazé Peçanha com Cacau
* Herson Capri com Roberto Nathan
* Heleninha Boskovic Cortez com Rosa (adolescent)
* Ralf Henze com cientista americano

## Premis i nominacions

El 26 d'agost de 2017 va ser la gran guanyadora del 45è Festival de Cinema de Gramado amb sis premis: pel·lícula, direcció, actriu per a Maria Ribeiro, actor per a Paulo Vilhena, actriu secundària per a Clarisse Abujamra i muntatge per a Rodrigo Menecucci.
| Any | Premi/Festival | Categoria | Resultat |
| 2017 | Festival de Berlín | Premi de la Mostra Panorama | Nominat |
| 2017 | Festival de Berlín | Premi Teddy | Nominat |
| 2017 | Festival de Cinema Brasileiro de Paris | Millor pel·lícula | Guanyador |
| 2017 | Festival de Gramado | Millor Pel·lícula | Guanyador |
| 2017 | Festival de Gramado | Millor direcció (Laís Bodanzky) | Guanyador |
| 2017 | Festival de Gramado | Millor muntatge | Guanyador |
| 2017 | Festival de Gramado | Millor Actriu (Maria Ribeiro) | Guanyador |
| 2017 | Festival de Gramado | Millor Actriu secundària (Clarisse Abujamra) | Guanyador |
| 2017 | Festival de Gramado | Millor Actor (Paulo Vilhena) | Guanyador |
| 2018 | XXIV Mostra de Cinema Llatinoamericà de Catalunya | Millor Actriu (Maria Ribeiro) | Guanyador |
| 2018 | XXIV Mostra de Cinema Llatinoamericà de Catalunya | Premi del Públic | Guanyador |

## Referències

* ↑ «'Just Like Our Parents': Berlin Review». Screen Daily, 12 fevereiro 2017.
* ↑ «Panorama 2017 Programme Complete». Berlinale, 25-01-2017. Arxivat de l'original el 2017-02-02. [Consulta: 7 març 2022].
* ↑ "Como Nossos Pais" é o grande vencedor do Festival de Cinema de Gramado (en portuguès brasiler).
* ↑ «Panorama 2017 Komplett: Starkes Europäisches Autorenkino / Drei Überraschende Indie-filme Aus China Und Hongkong / Brasilien Mit Fünf Filmen Vertreten». Berlinale, 25-01-2017.
* ↑ «Films 2017 - Como Nossos Pais». Teddy Award.
* ↑ «'Como Nossos Pais' ganha prêmio no Festival de Cinema Brasileiro de Paris». Folha de S.Paulo, 27-06-2017.
* ↑ 'Amateur', premio al mejor largometraje y a la mejor dirección de la Mostra, segre.com, 28 d'abril de 2018

## Enllaços externs

* Tràiler de la pel·lícula a YouTube